Source: http://krupina.sk/?stranka=zasady_odmenovania_poslancov
Timestamp: 2017-06-24 20:45:51+00:00
Document Index: 3206464

Matched Legal Cases: ['súd ', '§ 11', 'čl. 2', 'čl. 2', 'Čl. 2', 'čl. 2', 'čl. 3']

Zásady odmeňovania poslancov MsZ v Krupine cube
Slovenské aktuality Český expremiér Paroubek odišiel počas rozhovoru z rozhlasuMafiánsky bos z Považia zavalil súd námietkamiViacero okresov na východe zasiahla búrková smršťOtázniky nad organizátorom pochoduPrvá slovenská družica už posiela údaje na ZemDôležitú križovatku v Ružomberku odstavil protest Počasie Počet zobrazení: 2073826 tlačiť článok Zásady odmeňovania poslancov MsZ v KrupineMestské zastupiteľstvo v Krupine v súlade s § 11, ods. 4, písm. k) zákona č. 369/1990 Zb. o obecnom zriadení v znení neskorších zmien a doplnkov schvaľuje tieto Zásady odmeňovania poslancov
Mestského zastupiteľstva v Krupine Preambula 1.	Poslanci mestského zastupiteľstva v Krupine nie sú dlhodobo uvoľnení zo zamestnania pre výkon funkcie a preto im nepatrí mesačný plat za výkon funkcie.
2.	Mesačná odmena neuvoľneného poslanca je funkčným požitkom.
Článok 1 Rozsah platnosti
Tieto Zásady odmeňovania poslancov MsZ v Krupine upravujú odmeňovanie poslancov MsZ za výkon činnosti poslanca:
a) na rokovaní mestského zastupiteľstva,
b) na rokovaní mestskej rady,
c) ako zástupcu primátora,
d) na rokovaní stálej komisie MsZ
e) za vykonávanie obradov ZPOZ
a ďalších občanov za ich prácu v komisiách.
1.	Mesačná odmena poslanca v peňažnom vyjadrení pozostáva:
a) zo základnej odmeny vo výške 5% schváleného platu primátora mesta
b)	z odmeny za účasť na zasadnutí MsZ vo výške 45,00 €
c)	z odmeny za účasť na zasadnutí Mestskej rady vo výške 18,00 €
d)	z odmeny zástupcu primátora mesta Krupina vo výške 45,00 €
e)	z odmeny za účasť člena na zasadnutí stálej komisie MsZ vo výške 13,50 €
f)	z odmeny predsedu na zasadnutí stálej komisie MsZ vo výške 18,00 €
g)	z odmeny za vykonávanie obradov ZPOZ 10,00 €/obrad
h)	za vykonanie smútočného obradu 20,00 €/obrad
ch) z odmeny na úpravu zovňajšku podľa bodu g) tohto článku sobášiacemu nasledovne:
1. primátorovi, zástupcovi primátora, predsedovi komisie Človek človeku 200,00 €/rok
2. ostatným vykonávateľom patrí odmena na úpravu zovňajšku za každý deň
účinkovania bez ohľadu na počet obradov 10,00 €/deň
2.	Odmena podľa čl. 2 bod 1. písm. b) a c) týchto zásad poslancovi za neúčasť na rokovaní MsZ a MsR nepatrí.
3.	Odmena podľa čl. 2 bod 1. písm. d) a e) týchto zásad sa poslancovi za neúčasť na rokovaní stálej komisie nepatrí.
4.	Nárok na odmenu za účasť na zasadnutiach stálej komisie MsZ prináleží poslancom najviac 12 x ročne. Pri rokovaní zlúčených komisií prináleží poslancovi odmena za účasť na jednej komisii.
5.	Vyplatenie odmien za výkon jednotlivých funkcií sa nevylučuje, okrem odmeny podľa bodu 1. písm. e) a f) tohto článku zásad.
Článok 3 Náhrada cestovných nákladov
Pri pracovných cestách vopred schválených a odsúhlasených primátorom mesta patrí poslancom náhrada cestovných nákladov podľa zákona o cestovných náhradách.
Článok 4 Odmena členov stálych komisií - neposlancov
1.	Zapisovateľom komisií patrí za prácu v samosprávnych orgánoch odmena za výkon činnosti 25,00 € za rokovanie komisie. Členom komisií–neposlancom patrí za prácu v samosprávnych orgánoch odmena za výkon činnosti vo výške 10,00 € za jedno rokovanie komisie.
2. Odmena za prácu v komisii MsZ bude vyplatená maximálne za jedno rokovanie komisie v príslušnom kalendárnom mesiaci.
3. Za neúčasť na zasadnutí komisie mestského zastupiteľstva, ani v prípade, keď komisia nie je uznášaniaschopná odmena neprináleží.
4. Odmeny budú vyplatené na základe zápisnice a prezenčnej listiny z rokovaní komisie, ktoré vyhotoví zapisovateľ komisie MsZ.
Článok 5 Zúčtovanie odmien poslanca 1. Podkladom na zúčtovanie odmien poslancov podľa Čl. 2 týchto zásad sú prezenčné listiny zo zasadnutí príslušných orgánov mesta. Za účasť poslanca sa pre účely nároku na vyplatenie odmeny považuje jeho fyzická prítomnosť na celom rokovaní a na hlasovaní o jednotlivých bodoch rokovania, resp. navrhovaných uznesení.
2. Odmeny podľa čl. 2 týchto zásad sa spracovávajú štvrťročne a vyplácajú sa vo výplatnom termíne Mestského úradu v Krupine.
3. Odmeny podľa čl. 3 týchto zásad sú splatné do 15. dňa mesiaca nasledujúceho štvrťroka, v ktorom boli odmeny schválené, najneskôr do konca roka.
4. Zápisnice a prezenčné listiny z rokovania MsZ, MsR a komisií MsZ pre
spracovanie a vyplatenie odmien budú zapisovateľkou predkladané
ekonomickému oddeleniu, vždy k poslednému dňu príslušného štvrťroka. V prípade nedodržania uvedeného termínu bude odmena vyplatená
v nasledujúcom kalendárnom štvrťroku.
5. Výdavky, súvisiace s výplatou odmien v zmysle týchto Zásad sa uhrádzajú
z rozpočtových prostriedkov Mesta Krupina.
1. Tieto Zásady odmeňovania poslancov Mestského zastupiteľstva v Krupine boli schválené uznesením MsZ v Krupine č. 234/2015-MsZ, dňa 23.09.2015.
3. Schválením týchto Zásad sa ruší uznesenie č. 132/2015-MsZ – Zásady odmeňovania poslancov MsZ v Krupine zo dňa 11.02.2015.
4. Tieto Zásady nadobúdajú účinnosť dňom ich schválenia Mestským
zastupiteľstvom v Krupine.
V Krupine, dňa 23.09.2015.
primátor mesta Súvisiace odkazy: Základné údaje,